CELEX: 62011TN0333
Language: el
Date: 2011-06-24 00:00:00
Title: Υπόθεση T-333/11: Προσφυγή της 24ης Ιουνίου 2011 — Wessang κατά ΓΕΕΑ — Greinwald (star foods)

10.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/51
            
         Προσφυγή της 24ης Ιουνίου 2011 — Wessang κατά ΓΕΕΑ — Greinwald (star foods)
   (Υπόθεση T-333/11)
   2011/C 269/114
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγων: Nicolas Wessang (Zimmerbach, Γαλλία) (εκπρόσωπος: A. Grolée, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Greinwald GmbH (Kempten, Γερμανία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την από 15 Απριλίου 2011 απόφαση του τμήματος προσφυγών του ΓΕΕΑ·
            
         
               —
            
            
               να κρίνει ότι στο ΓΕΕΑ απόκειται να λάβει τα μέτρα που συνεπάγεται η εκτέλεση της παρούσας αποφάσεως, με την οποία ακυρώθηκε η προπαρατεθείσα απόφαση και επομένως να κάνει δεκτή την ανακοπή που άσκησε ο Nicolas WESSANG στις 26 Σεπτεμβρίου 2005 κατά της αιτήσεως καταχωρίσεως του σήματος STAR FOODS και της γραφιστικής απεικονίσεως υπ.αρ. 4 105 615·
            
         
               —
            
            
               να καταδικάσει την εταιρία Greinwald GmbH και το ΓΕΕΑ στο σύνολο των εξόδων στα οποία υποβλήθηκε ο Nicolas Wessang κατά τη διαδικασία ενώπιον του τμήματος ανακοπών, κατά τη διαδικασία ενώπιον του τμήματος προσφυγών και κατά την παρούσα διαδικασία·
            
         
               —
            
            
               να καταδικάσει την εταιρία GREINWALD GmbH το σύνολο των εξόδων στα οποία αυτή υποβλήθηκε κατά τη διαδικασία ενώπιον του τμήματος ανακοπών, κατά τη διαδικασία ενώπιον του τμήματος προσφυγών και κατά την παρούσα διαδικασία·
            
         
               —
            
            
               να καταδικάσει το ΓΕΕΑ στο σύνολο των εξόδων στα οποία αυτό υποβλήθηκε κατά τη διαδικασία ενώπιον του τμήματος ανακοπών, κατά τη διαδικασία ενώπιον του τμήματος προσφυγών και κατά την παρούσα διαδικασία.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Greinwald GmbH
   
      Σήμα προς καταχώριση: Εικονιστικό σήμα «star foods» για προϊόντα των κλάσεων 29, 30 και 32 — αίτηση καταχωρίσεως υπ. αρ. 4 105 615
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο προσφεύγων
   
      Αντιταχθέν σήμα ή σημείο: Κοινοτικά εικονιστικά και λεκτικά σήματα «STAR SNACKS» για προϊόντα των κλάσεων 29, 30 και 31
   
      Απόφαση του τμήματος ανακοπών: αποδοχή της ανακοπής
   
      Απόφαση του τμήματος προσφυγών: απόρριψη της ανακοπής· απόφαση ληφθείσα μετά την έκδοση της αποφάσεως του Γενικού Δικαστηρίου της 11ης Μαΐου 2010 στην υπόθεση T-492/08, Wessang κατά ΓΕΕΑ — Greinwald (star foods)
   
      Προβαλλόμενοι λόγοι: ο προσφεύγων προβάλλει ότι το Γενικό Δικαστήριο έκρινε ότι υφίσταται κίνδυνος συγχύσεως των αντιπαρατιθεμένων σημάτων και ότι, κατά συνέπεια, το τμήμα προσφυγών είχε δεσμία αρμοδιότητα μετά την έκδοση της αποφάσεως του Γενικού Δικαστηρίου. Ο προσφεύγων φρονεί συνεπώς ότι το τμήμα προσφυγών υπερέβη τις αρμοδιότητές του, αποφαινόμενο εκ νέου επί του συνόλου της υποθέσεως.